En a valle d'o Susía i abunda os materials cenozoicos, y quasi no se i troba restas de dipositos mesozoicos. Son muestras escasas d'a era secundaria las penyas royiscas que i ha arredol de Ligüerre d'a Cinca (a on que se'n ha emplegau muitas en a construcción), que corresponden con o periodo Cretacio, y belatras muestras de penya triasica aman de Sant Mitier, todas ellas asociadas con a zona en a que i ha l'anticlinal de Mediano u de l'Entremont, por o que a suya presencia astí podría estar a conseqüencia d'os procesos cheolochicos que dion lugar a la formación d'ixe plegamiento.